मीडिया रिपोर्ट के मुताबिक, रणतुंगा जब अपने सरकारी ऑफिस सिलोन पेट्रोलियम कॉरपोरेशन में जा रहे थे, तभी उन्हें अगवा करने की कोशिश हुई, जिसके बाद उनके गार्ड ने गोली चलाई। पुलिस ने गार्ड को गिरफ्तार कर लिया है। बता दें कि श्रीलंका की संसद के स्पीकर कारु जयसुर्या ने रानिल विक्रमसिंघे को देश के प्रधानमंत्री के तौर पर तो मान्यता दे दी है, लेकिन अभी भी वहां सियासी संकट गहराया ही हुआ है। बता दें कि यूएनपी नेता विक्रमसिंघे को राष्ट्रपति ने प्रधानमंत्री पद से बर्खास्त कर दिया था, जिसे वहां की मीडिया ने 'संवैधानिक तख्तापलट' बताया है।